ดูเพศด้วยสี ดูเพศด้วยวิธีอื่น
เซียร์เป็นเนื้อส่วนที่อยู่ด้านบนจะงอยปากของนกพอดี รูจมูกของนกหงส์หยกอยู่ที่เซียร์ (หน้าตาเป็นรูลึกๆ 2 รู) ทำให้หาเซียร์ได้ง่าย ถึงแม้ว่าจะงอยปากของนกหงส์หยกส่วนใหญ่จะมีสีออกเหลืองๆ แต่เซียร์ของนกจะมีสีแตกต่างไปตามเพศ นกหงส์หยกตัวผู้ส่วนใหญ่เมื่ออยู่ในช่วงฤดูผสมพันธุ์จะมีเซียร์สีน้ำเงินเข้มสด บางครั้งอาจดูเป็นสีคราม ถ้าไม่อยู่ในฤดูผสมพันธุ์ เซียร์จะสีอ่อนลงเป็นสีฟ้าจางๆ หากคุณดูออกแล้วว่านกหงส์หยกของคุณเป็นตัวผู้และสังเกตว่าเซียร์ของมันกลายเป็นสีน้ำตาล แสดงว่านกอาจมีอาการผิดปกติทางสุขภาพอยู่ เซียร์ของนกหงส์หยกตัวเมียที่โตเต็มวัยมักจะมีสีขาวหรือน้ำตาลอ่อน เมื่อเริ่มเข้าสู่ฤดูผสมพันธุ์และนกพร้อมที่จะวางไข่ เซียร์จะกลายเป็นสีแทนเข้มขึ้นหรือเป็นสีชมพูอมน้ำตาล เมื่อนกหงส์หยกเข้าสู่ช่วงฤดูผสมพันธุ์ คุณอาจสังเกตว่าเซียร์ของมันจะหนาขึ้นและเป็นสะเก็ดด้วย เซียร์นี้อาจจะหนาถึงประมาณ 1 เซนติเมตร ถ้านกหงส์หยกอายุต่ำกว่า 4 เดือน ก็จะดูเพศของมันโดยใช้สีได้ยาก เพราะก่อนจะอายุครบ 4 เดือน บริเวณที่มีสีแสดงเพศนั้นเปลี่ยนสีบ่อย จึงทำให้เป็นเรื่องยาก แต่ไม่ใช่เป็นไปไม่ได้ที่จะบ่งชี้เพศของนกหงส์หยกได้อย่างถูกต้อง หากนกหงส์หยกของคุณยังไม่ได้เปลี่ยนขนครั้งแรก มีดวงตาดำกลมโต และมีขนเป็นรอยเส้นๆ จากหัวถึงเซียร์ แสดงว่ามันอายุต่ำกว่า 4 เดือน หากนกหงส์หยกยังเป็นลูกนกหรืออายุต่ำกว่า 4 เดือน เซียร์ของมันโดยปกติจะเป็นสีชมพู เซียร์ของนกตัวผู้จะค่อยๆ กลายเป็นสีม่วง ส่วนเซียร์ของนกตัวเมียจะคงสีชมพูไว้โดยมีวงสีขาวเพิ่ม หรือกลายเป็นสีขาวทั้งหมด หากนกหงส์หยกของคุณอายุอยู่ระหว่าง 8-12 เดือน เซียร์น่าจะเป็นสีชมพูหรือม่วงเข้ม แต่จะกลายเป็นสีที่แน่ชัดเมื่อนกอายุประมาณ 1 ปี นอกจากสีของนกจะเปลี่ยนไปตามฤดูผสมพันธุ์แล้ว เซียร์ของนกหงส์หยกอาจเปลี่ยนสีเพราะเหตุผลอื่นอีกมากมาย นกหงส์หยกตัวเมียอาจมีฮอร์โมนไม่สมดุล ทำให้เซียร์กลายเป็นสีฟ้าอ่อนเป็นเวลานาน นกหงส์หยกบางตัวก็มียีนกลายพันธุ์ที่ทำให้สีไม่เหมือนนกหงส์หยกทั่วไป ซึ่งทำให้ไม่สามารถใช้สีเป็นเกณฑ์ตัดสินเพศของนกเหล่านี้ได้ ยกตัวอย่าง นกหงส์หยกเผือกอาจมีเซียร์สีชมพู ทำให้แยกเพศได้ลำบาก นกหงส์หยกตัวผู้มักจะส่งเสียงมากกว่านกตัวเมีย พวกมันจะส่งเสียงร้องเพลงเจื้อยแจ้ว และอาจจะส่งเสียงนานด้วย ถึงแม้ว่านกหงส์หยกตัวเมียจะส่งเสียงเหมือนกัน แต่เสียงของพวกมันมักจะฟังดูโกรธและไม่ไพเราะเท่า นกหงส์หยกตัวผู้มักจะเรียนรู้ที่จะพูดได้เร็วด้วย นกหงส์หยกตัวผู้ชอบโยกหัวขึ้นลงหรือเอาจะงอยปากเคาะกรง พวกมันจะดูขี้เล่นและเป็นมิตร นกหงส์หยกตัวเมียจะดูดุกว่าเมื่อมันอยู่ในฤดูผสมพันธุ์ หรืออาจจะดูเงียบๆ เมื่อไม่ได้อยู่ในช่วงนั้น คุณอาจจะสังเกตนกตัวผู้เอาปากไปเคาะนกตัวเมียและสำรอกอาหารใส่นกตัวเมีย ไม่ต้องกังวลไป นี่ถือเป็นพฤติกรรมธรรมดาในการผสมพันธุ์ เมื่อคุณซื้อนกหงส์หยกมากจากนักเพาะนกหรือคนขาย ให้ถามเพศของนกไปเลย คุณยังสามารถซื้อชุดตรวจสอบ DNA ราคาไม่แพงที่จะบอกเพศของนกหงส์หยกได้ด้วย อย่าลืมว่าคุณสามารถขอให้สัตวแพทย์ช่วยบอกเพศของนกหงส์หยกได้ ขั้นตอนนี้จะง่ายขึ้นหากสัตวแพทย์คนนั้นคุ้นเคยกับการรักษานก
หาเซียร์ (Cere) ของนกหงส์หยก. ดูนกหงส์หยกตัวผู้. ดูนกหงส์หยกตัวเมีย. คำนึงถึงอายุของนกหงส์หยก. ทำความเข้าใจอุปสรรคในการดูเพศของนกโดยใช้สี. ฟังเสียงนกหงส์หยก. สังเกตพฤติกรรมของนกหงส์หยก. ถามคนที่มีความรู้.
https://www.wikihow.com/Identify-Your-Budgie%27s-Sex https://www.wikihow.com/Identify-Your-Budgie%27s-Sex
Using Color to Identify Sex Identifying the Sex Using Other Methods